Wojkowice
Wojkowice (saksa Woikowize) on linn Poolas Sileesia vojevoodkonnas Będzini maakonnas. Wojkowice asub Katowice kesklinnast umbes 11 km põhjas. Wojkowicet on esmamainitud 1371. aastal. Teise Poola jagamise tulemusel läks Wojkowice 1793. aastal Preisi kuningriigi võimu alla. Alates 1807. aastast oli Wojkowice Varssavi hertsogiriigi koosseisus. Neljas Poola jagamise tulemusel läks linn 1815. aastal Venemaaga reaalunioonis olnud Poola Kuningriigi (nn. Kongressi-Poola) koosseisu. Wojkowice sai linnaõigused 1962. aastal, kuid kaotas need 1977. aastal. Wojkowice sai linnaõigused tagasi 1992. aastal.